Борис Младенов-Young
Тъй както ни отвежда телескопът…

chitanka.info

Тъй както ни отвежда телескопът

далеч в безкрайния космичен свят,

така пред нас разтваря микроскопът

бездънен микрокосмос непознат.

През двата си кристални обектива,

незримия за простото око

риалм на болестите ни разкрива,

разнищва ги на клетъчно ниво.

Това че носи страшни диагнози

за тежък или нелечим процес,

е отживяла с времето представа;

той предвещава и добри прогнози

и в хода на лечебния прогрес

ремисията с факти потвърждава!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.